kardosdrur/scandi-wiki huggingface dataset:
Fiat Ritmo

Fiat Ritmo er en lille mellemklassebil fra Fiat bygget mellem 1978 og 1988.

Modellen afløste Fiat 128, som dog fortsat blev bygget frem til 1983.

Motorerne havde alle fire cylindre og otte ventiler. Der var benzinmotorer fra 1,0 til 2,0 liter med effekt fra 55 til 129 hk, og dieselmotorer på 1,7 og 1,9 liter med 58 og 80 hk, sidstnævnte med turbolader.

Ritmo fandtes både som 3- og 5-dørs hatchback, og blev også bygget af SEAT i Spanien som SEAT Ritmo og SEAT Ronda. Derudover fandtes Ritmo i sedan- og stationcarudgaver, benævnt Fiat Regata.

Produktionen af Fiat Ritmo ophørte i 1988, hvor modellen blev afløst af Fiat Tipo.

Eksterne henvisninger 

Ritmo
Små mellemklassebiler
Forhjulstrukne biler
Biler introduceret i 1978
Biler fra 1970'erne
Biler fra 1980'erne
Årets Bil i Danmark
Biler designet af Bertone
Oddmund Jensen

Oddmund Ingvald Jensen (26. september 1928 – 6. marts 2011) var en norsk langrendsløber og træner.

Jensen var født i Sørfold i Salten, men løb for Alvdal IL. Han deltog ved Vinter-OL i 1956 i Cortina d'Ampezzo og ved Vinter-OL i 1960 in Squaw Valley. Jensen var førstetræner for de norske mænds landshold i langrend fra 1964 til 1978. Han var ansvarlig for skianlæggene ved Vinter-OL i 1994 i Lillehammer.

Oddmund Jensen døde den 6. marts 2011 i en alder af 82 år.

Kildehenvisninger

Eksterne henvisninger 
 

Langrendsløbere fra Norge
Deltagere for Norge ved vinter-OL 1956
Deltagere for Norge ved vinter-OL 1960
Langrendsløbere ved vinter-OL 1956
Langrendsløbere ved vinter-OL 1960
Matadoravl

Matadoravl er et begreb indenfor dyreavl. Det dækker det fænomen, at udvalgte hanner med særligt efterspurgte egenskaber får et meget stort antal afkom. Matadoravl mindsker den genetiske variation. Brugen af en han, som er flittigt brugt i avlen kan være risikofyldt, rent sundhedsmæssigt. Det beror på om der er undersøgt afkom efter hannen, og hvorvidt disse er sunde eller ikke.

Ordet "matadoravl" stammer fra Sverige. Her fandtes en tyr ved navn Matador, som blev brugt intensivt i avl. Senere opdagede man at tyren havde skjulte gener og var bærer af en autosomal recessiv sygdom i testiklerne, der gav nedsat frugtbarhed. I kvægavl bruges kunstig insemination meget og tyren blev far til mange hundrede kalve. Genet blev på den måde spredt vidt omkring i kvægproduktionen og skaden blev først rettet op efter mange år.

Dansk Kennel Klub har opsat etiske regler om hundeavl, deriblandt om matadoravl: En hanhund bør ikke være far til mere end 25% af racens gennemsnitlige årlige registreringsantal.

Referencer 
 

Dyreavl
Indavl
Benny Gaarde

Benny Gaarde var leder af Skolen for Materiel Design i København, indtil 2007 Dansk Sløjdlærerskole, der nu er binavn.

Benny Gaarde, der er opvokset i København og bor i Brønshøj, har været folkeskolelærer på Østerbro, inden han 1. august 1995 blev lektor ved Dansk Sløjdlærerskole på Værnedamsvej. Sløjdlærerskolen flyttede til Emdrup i november 1996, og i 1999 blev Benny Gaarde konstitueret forstander, fra 2001 forstander og efter etableringen af CVU København og Nordsjælland i 2003 betegnet som leder af Dansk Sløjdlærerskole. Han gik på pension 31. december 2013.

Uddannelse som folkeskolelærer og efter ansættelsen på Sløjdlærerskolen cand.pæd. i sløjd med fysiksløjd som speciale. Har arbejdet med værkstedet som arbejdsform og platform for naturvidenskabelig erkendelse og har undervist i natur/teknik på Danmarks Lærerhøjskole. Han er medforfatter til en lærebog til pædagoguddannelsen, »Værksted, natur og teknik« (2007). 
Han har i 20 år undervist blinde og svagtsynede i værkstedsarbejde, og han har været censor ved læreruddannelsen.

Et af hans specialer er kanobygning, som han har undervist i. Han har endvidere haft interesse for anvendelsen af it i sløjd.
Han har ferieresidens på Ærø.

Sløjd
Skolefolk fra Danmark
Tjek fødselsår
Strækmarch

Strækmarch er en særlig militær march, der som regel udføres i formelle militærparader og andre formelle ceremonier. Mens der marcheres i formation, svinger soldaterne sine ben i fuldstændig ensartethed til en næsten horisontal position mens knæerne holdes udstrakte. Hos mange militære styrker er marchen modificeret til løft af benene i en lavere vinkel. Oprindelsen af strækmarch kan føres tilbage til prøjsiske militærøvelser i midten af det 18. århundrede, hvor den kaldtes stechschritt (hvilket bogstavligt betyder stikkeskridt) eller stechmarsch. Strækmarch, der som regel benyttes som et nedsættende udtryk, benyttes officielt af militære styrker i næsten tredive lande, der stadig opretholder denne tradition.

Se også 

 March (optog)

Militær
Menneskeadfærd
Letlands præsident

Letlands præsident er statsoverhoved og øverstkommanderende for Letlands væbnede styrker og har sin residens på Rigas Slot. Præsidenten er indirekte folkevalgt ved at Letlands parlament Saeima vælger præsidenten for en periode på fire år – før 1997 varede regeringsperioden tre år. I præsidentens fravær varetages dennes arbejdsopgaver af Saeimas formand – f.eks. var Anatolijs Gorbunovs fungerende præsident efter Letlands genvundne selvstændighed i perioden 1991–93.

Præsidentens flag 

Letlands præsident har sit eget flag, som er hvidt med et rektangulært kors i samme farveproportioner som Letlands flag. I midten af korset dækker og skjuler Letlands store nationalvåben farverne fra det nationale flag. Højden af nationalvåbnet er 1/3 af flagets bredde, og midten af solen afbildet i skjoldet i nationalvåbnet udgør midten af flaget. Proportionerne mellem bredden af de nationale farver og flagets udgør 1:5. Proportionerne mellem længde og bredde er 3:2.

Se også 
 Letlands præsidenter

Referencer

Eksterne links 
 Præsidentens hjemmeside 

 
Præsident
Statsoverhoveder efter land
Logo (tv-kanal)

Logo er en amerikansk tv-kanal, der via kabel og satellit når ud til omkring 50 mio. amerikanske husstande. Kanalen er ejes af ViacomCBS Domestic Media Networks, der også ejer bl.a. MTV og VH1. Kanalen blev lanceret i 2005 og var oprindeligt rettet mod LGBT-personer, men skiftede i 2012 fokus mod generelle kultur- og livsstilsprogrammer.

Tv-serierne på Logo omfatter RuPauls Drag Race, et realityshow der skal finde "USA’s næste dragsuperstjerne", 1 girl, 5 gays, et talkshow hvor en kvinde spørger fem bøsser om kærlighed og sex, og Be Good, Johnny Weir, en dokumentarserie om kunstskøjteløber Johnny Weirs liv. 

I 2016 blev Logo den første amerikanske tv-station, der viste Eurovision Song Contest live i USA.

Eksterne henvisninger
 Logos officielle webside 
AfterElton  
AfterEllen  

Tv-kanaler fra USA
ViacomCBS
Stjerneassociation

En stjerneassociation er en løst sammenknyttet åben stjernehob med meget få medlemmer, til tider indeholder associationen kun 4 stjerner.

Stjernerne i en stjernehob er dannet i samme interstellare gas- og støvsky og har derfor stort set samme kemiske sammensætning. Stjernerne i en association er meget unge.

I starten holdes stjernerne sammen af gensidig tiltrækning – de er gravitationelt bundne – men på grund af deres forskellige egenbevægelser spredes de efterhånden. I nogen tid efter dannelsen bevæger stjernerne sig stadig i stort set samme retning og en lille stjernehob under langsom opløsning kaldes en stjerneassociation.

Stjerneassociationer navngives efter det (eller de) stjernebillede(r) de findes i, sammen med en betegnelse for associationens type, R, T eller – for O, OB og T assocationers vedkommende – stjernernes spektralklasse(r), desuden ofte tilføjet et løbenummer, fordi et stjernebillede kan indeholde flere stjerneassociationer af samme type.

Det bedst kendte eksempel på en stjerneassociation er Trapezet i Oriontågen.

Eksempler på stjerneassociationers navne er Tau-Aur T, Monoceros R2 og Cygnus OB1.

Association
Astrofysik
Mindet.dk

Mindet.dk er en internetportal for sørgende, der vil mindes deres afdøde eller kommunikere med andre efterladte. Hjemmesiden har eksisteret siden 2000 og i dag er den største dansksprogede kirkegård på internettet. Hvert døgn tændes mellem et hundrede og to hundrede virtuelle lys på hjemmesiden mindet.dk, og omkring to tusinde besøgende klikker forbi siden for at mindes dem, de har mistet. 

Mindet.dk er ejet af Kristeligt Dagblad.

Eksterne henvisninger 
Mindet.dk

Internetportaler fra Danmark
Etableret i 2000
Panjshir (provins)

Panjshirprovinsen er en af Afghanistans 34 provinser. Den blev oprettet 13. april 2004. Befolkningen er på 144.400 mennesker og området er på 3.610 km². I Panjshir er sproget farsi eller dari, og beboerne er hovedsageligt tadsjiker. Provinsen ligger omkring 100 km nordøst for Kabul.

Ahmad Shah Massoud, der er kendt som "Løven af Panjshir," var en berømt afghansk feltherre, der blev myrdet i september 2001, af selvmordsbombere. Han organiserede forsvaret af dalen under den den afghansk-sovjetiske krig til den sovjetiske tilbagetrækning. I den efterfølgende borgerkrig, lykkedes det aldrig Taleban at besætte Panjshir.

Afghanistans provinser
Flynder Kirke

Flynder Kirke ligger ret enligt lidt nord for Bækmarksbro, ca. 11 km S for Lemvig (Region Midtjylland). Indtil Kommunalreformen i 2007 lå den i Lemvig Kommune (Ringkøbing Amt), og indtil Kommunalreformen i 1970 lå den i Skodborg Herred (Ringkøbing Amt).

Kor og skib er opført i romansk tid af granitkvadre over skråkantsokkel med rille og enkelte steder med en rundstav foroven. Syddøren er tilmuret, den retkantede norddør er i brug. En døroverligger med tvillingarkader er indmuret i tårnets vestside. På kirkegården ligger en trapezformet overligger, der kan have hørt til en dør. I korets østmur ses et tilmuret romansk vindue samt en billedkvader med en fugl i cirkelfelt. Korgavlen er ommuret i 1809. Våbenhuset er opført i sengotisk tid med trappefriser på flankemurene, gavlen er helt ombygget. Tårnet er fra 1940. På kirkegården ligger en beskadiget fontekumme, som muligvis kan være kirkens gamle font.

Kor og skib har bjælkeloft. Korbuen er udvidet og er fladrundbuet. Altertavlen er fra o.1625 med malerier fra 1700-tallet, midterfeltets maleri er fra 1874. Det sengotiske korbuekrucifiks er fra o.1525. Prædikestolen er fra o.1625. I stoleværket indgår gavle med årstallet 1637 og våben for Niels Sehested (død 1627) og hans hustru Birthe Brahe samt dennes anden ægtemand Johan Caspar von Reibnitz (død 1635). I koret ses et sandstensepitafium over Thomas Maltesen Sehested (død 1609) og hans hustru Anne Lunge (død 1607) samt sønnen Malte Thomsen (død 1601). Desuden ses en figursten med anevåben over Christen Juel til Udstrup (død 1585) og Anne Lunge (død 1607) samt over dennes søster jomfru Kierstine Lunge (død 1574), på stenen ses kun Christen Juel og Anne Lunge samt hunden Sepres. I orgelfacaden er indsat malerier, som formodentlig stammer fra et tidligere pulpitur.

Den gotiske kalkstensfont er ottekantet og stammer fra Namur, der findes en nøje parallel i Frederiksstad i Sydslesvig

Eksterne kilder og henvisninger 

 Flynder Kirke  på gravstenogepitafier.dk
 Flynder Kirke  på nordenskirker.dk
 Flynder Kirke  hos KortTilKirken.dk
 Flynder Kirke på danmarkskirker.natmus.dk (Danmarks Kirker, Nationalmuseet)

Kirker i Lemvig Kommune
Kirker i Viborg Stift
Kirker i Ringkøbing Amt
Det andet køn

Det andet køn, på originalsproget Le Deuxième Sexe, af Simone de Beauvoir, er en af feminismens store klassikere, som udkom i 1949.

Bogen handler om kvindens forskellige roller, hendes udvikling, kvindeundertrykkelse og hvad det indebærer at være kvinde. Fra et historisk perspektiv forklarer de Beauvoir hvordan kvindens rolle som "den anden" er blevet skabt og genskabt gennem tiderne og konstaterer at "man fødes ikke som kvinde, man bliver det".

Simone de Beauvoir hævder at miljøet for piger og drenge hjælper til at forme vore kønsroller. Pigernes fysiologi og kønsorganer tabubelægges, mens drenge opdrages til at være stolte af deres maskulinitet. Senere i opvæksten opmuntres pigen til passivitet, hvad der fører til at hun ikke tør stole på sin egen styrke og ikke tør gøre noget, og slet ikke tør gøre oprør. Heroverfor står drengene, som opmuntres til at lege, til tider også voldsomt, så de hele tiden hævder deres suverænitet over for andre.

Se også
Det 20. århundredes 100 bøger ifølge Le Monde

Feminisme
Fransksprogede bøger
Faglitterære bøger
Almindelig skovranke

 
Almindelig skovranke (Clematis vitalba) eller blot skovranke er en lian med en klatrende, ranglet vækst og store stande af hvide blomster. Den er meget kraftigt voksende, og breder sig fra havedyrkning til skovbryn og lysninger.

Beskrivelse 
Almindelig skovranke er en løvfældende og mere eller mindre forveddet lian med en klatrende vækst og spinkle grene. Barken er først lysegrøn og svagt furet. Senere bliver den kantet og furet. Ældre grene får efterhånden en gråbrun bark, der spaltes og falder af i lange strimler.

Knopperne sidder modsat og er lysegrå, kuglerunde og løst opbyggede. Bladene er uligefinnede med 3-5 småblade, der er ægformede og helrandede (eller svagt savtakkede). Oversiden er mørkegrøn, mens undersiden er lyst grågrøn. Planten klatrer ved hjælp af bladstilkene.

Blomstringen foregår i juli-august, hvor man finder blomsterne samlet i kvaste, der kan være både ende- og sidestillede. De enkelte blomster er regelmæssige med 4 hvide blosterblade og talrige støvdragere. Frugterne er nødder med lange, sølvhvide frøhaler.

Rodsystemet består af tykke hovedrødder, der kun har få siderødder, men mange finrødder.

Højde x bredde og årlig tilvækst: 25,00 x 5,00 m (300 x 60 cm/år).

Hjemsted 

Almindelig skovranke har sin naturlige udbredelse i Nordafrika, Mellemøsten, Kaukasus og det meste af Europa. I Danmark er den naturaliseret i bynære skovområder på Øerne og i Østjylland. Den foretrækker et voksested i halvskygge med en fugtig og næringsrig muldbund.

I de pontiske skove langs Lilleasiens kyst mod Sortehavet findes arten sammen med bl.a. ask, buksbom, figen, nældetræ, vin, bærperikon, finnet bispehue, granatæble, iransk el, kaukasisk vedbend, kaukasisk vingevalnød, korbær, kristustorn, laurbærkirsebær, lægejasmin, mispel, rødel, skørpil, Smilax excelsa (en art af sarsaparil), sommerhyld og sort morbær

Fodnoter

Kilder 
 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 

Haveplanter
Hvide blomster
Invasive arter
Lianer
Shannon Leto

Shannon Leto (født 9. marts 1970) er en amerikansk trommeslager, og er bror til Jared Leto. Shannon er også en del af rock gruppen 30 Seconds to Mars.

Liv og karriere 
Shannon Leto blev født i den amerikanske by Bossier City i Louisiana. siden han var 5 har han spillet tromme, og lige nu er han aktuel med rock bandet 30 Seconds to Mars. Nogle af Shannons yndlingstrommeslagere er John Bonham, Roger tyler, Stewart Copeland, Keith Moon, Nick Mason og danske Lars Ulrich. Shannon er også kendt for at være meget hurtig til at spille rytmer på sættet.

Instrumentering

Tromme sæt 
 14" x 7.5" lilletromme
 8" Rototom
 8" x 8" Tom
 10" x 8" Tom
 12" x 8" Tom
 14" x 8" Tom
 18" x 18" gulv Tom
 16" x 18" gulv Tom
 20" x 19" store tromme

Bækkener 
 14" AA Hi-Hats
 10" AAX Splash
 8" Chopper
 8" AA China Splash
 14" AAX Mini Chinese
 19" AAX X-Plosion Crash
 19" AAX X-Treme Chinese
 20" AAX Stage Crash
 21" HHX Raw Bell Dry Ride

Diskografi

30 Seconds to Mars 
 2002 – 30 Seconds to Mars (album)
 2005 – A Beautiful Lie
 2009 – This Is War
 2013 - Love Lust Faith + Dreams

The Wondergirls 
 1999 – Drop That Baby
 1999 – Lets Go All The Way

Eksterne henvisninger 

 
 

Trommeslagere fra USA
Skuespillere fra USA
Fight Night Champion

Fight Night Champion er en bokse videospil udviklet af EA Canada og udgivet af EA Sports. Det er en del af Fight Night-serien og blev udgivet den 1. marts i 2011 til PlayStation 3 og Xbox 360. Spillet er angivet til at tage en drastisk tur fra sine forgængere forestiller en "mørkere" indstilling med animationer og spillerskader, at "virkelig formidling af den brutalitet, boksesporten besidder." Det er det første EA Sports spil nogensinde til at modtage et M (for voksne) rating fra ESRB i Nordamerika. En IOS version af spillet er sat til at blive frigivet sammen med konsolversionerne.

Fight Night Champion har modtaget positive anmeldelser fra kritikere. Mange roste dets store indhold, realistisk grafik, fremragende præsentation og Champion Mode.

Boksere
Fight Night Champion indeholder mere end 50 boksere i syv vægtklasser, hvilket giver den det største antal i serien.

Sværvægt 

 Muhammad Ali

 Chris Arreola

 Eddie Chambers

 Eric "Butterbean" Esch

 George Foreman

 Joe Frazier

 David Haye

 Evander Holyfield

 Wladimir Klitschko

 Vitali Klitschko

 Lennox Lewis

 Sonny Liston

 Tommy Morrison

 Mike Tyson

Letsværvægt 

 Bernard Hopkins

 Joe Calzaghe

 Roy Jones Jr.

 Chad Dawson

Mellemvægt 

 Sugar Ray Leonard

 Marvin Hagler

 Anthony Mundine

 Carlos Monzon

 Danny Jacobs

 Erislandy Lara

 Fernando Vargas

 Jake LaMotta

 Jermain Taylor

 Kelly Pavlik

 Peter Manfredo Jr

 Sugar Ray Robinson

 Ronald "Winky" Wright

 Sergio Mora

Weltervægt

 Sugar Ray Leonard

 Manny Pacquiao

 Roberto Duran

 Thomas Hearns

 Miguel Cotto

 Oscar De La Hoya

 Ricky Hatton

 Zab Judah

 Emanuel Augustus

Julio César Chávez

 Kendall Holt

 Shane Mosley

 Tim Bradley

 Victor Ortiz

Letvægt

 Diego Corrales

 Pernell Whitaker

 Robert Guerrero

 Vinny Paz

 Jesse James Leija

Fjervægt

 Billy Dib

 Yuriorkis Gamboa

 Kevin Kelley

Bantamvægt

 Nonito Donaire

Eksterne henvisninger
Officielle hjemmeside 
XboxExclusive.com Interview med udvikleren 

Sportsspil
Computerspil fra 2011
PlayStation 3-spil
Xbox 360-spil
Samangan (provins)

Samangan-provinsen er en af  Afghanistans 34 provinser. Den ligger i den nordlige del af  landet. Administrationscenteret er Samangan.

Provinsen er inddelt i 7 distrikter:
 Aybak
 Dara-I-Sufi Bala
 Dara-I-Sufi Payin
 Feroz Nakhchir
 Hazrati Sultan
 Khuram Wa Sarbagh
 Ruyi Du Ab

Afghanistans provinser
Kvindelighedens maskerade

Kvindelighedens maskerade (sv. Under det rosa täcket) er en svensk feministisk bog af Nina Björk fra 1996. Bogen har undertitlen "Om kvinnlighetens vara och feministiska strategier" og har haft afgørende indflydelse på 1990'ernes feministiske bevægelse i Sverige.

Bogen ser ikke kvindeligheden som styret af naturen og hormoner, men slår et slag for frigørelse fra faste kønsidentiteter.

Bogen er oversat til dansk af Kamilla Jørgensen.

Link 
 

Feminisme
Faglitterære bøger
Tomo Miličević

Tomislav Miličević (født 3. september 1979 i Sarajevo, Bosnien-Hercegovina) er en kroatisk amerikansk guitarist som for øjeblikket er guitarist i Rock bandet 30 Seconds to Mars

Liv og karriere 
Tomo kom for første gang til USA da han stadig var en baby. Men hans familie flyttede meget frem og tilbage mellem Bosnien-Hercegovina og USA. Først da han gik i 3. klasse bosatte hans familie sig fast i Tory, Michigan. Da Tomo var teenager stod han en dag ude foran sin fars Dunkin' Donuts I Michigan da en vildfaren kugle ramte ham i benet. Tomo siger selv at han ikke kunne mærke det. Men at han så det bløde, hvor han efter brød ud i grin. Senere på hospitalet ville han gerne beholde kuglen. Men hospitalet ville ikke lade ham.

Tomo's bror hedder Filip Miličević, og deres søster Ivana Miličević er en kendt skuespillerinde. 

Tomo gik på Athens High School i Michigan hvor han blev uddannet som certificerede chefkok og konditor. Men han har dog aldrig lavet mad for nogle af sine bandmedlemmer.

Instrumenter 
Guitarer: Gibson Les Paul Custom Ebony, Fender Jazzmaster (Tomo er venstre håndet. Men han spiller guitar med højre.)
Pickups: 490R Alnico magnet humbucker, 498T Alnico magnet humbucker
Tuners: Grover Keystone
Amps: Mesa Boogie Triple Rectifier with Mesa Boogie Cabinet
Pedaller: Boss Super Chorus SC1, Digitech Whammy, Boss DD20 Giga Delay, Boss FZ5 Fuzz Pedal, Digitech Bad Monkey, Boss Chromatic Tuner, Boss BF3 Flanger, Ernie Ball Volume Pedal, Boss RC20XL

Diskografi

30 Seconds To Mars 
 2002 – 30 Seconds To Mars (Album)
 2005 – A Beautiful Lie
 2009 – This Is War
 2013 - Love Lust Faith + Dreams

Samarbejde 
 2010 – (I just) Died In Your Arms

Eksterne henvisninger 

 
 

Musikere fra USA
Irpin

Irpin (også Irpen; , ; , ) er en biflod til Dnepr i Ukraine.

Floden er 162 km lang og løber gennem byen Irpin. Irpin udmunder i Dnepr ved Kyivreservoiret, som er opstået på grund af dæmningen ved Kijev vandkraftværk. Dneprs vandstand er på i reservoiret hævet med 6,5-7 m. Derfor bliver vandet fra Irpin pumpet op i Kyivreservoiret af elektriske pumper. Irpin løber således bogstaveligt talt opad.

Historie 

Området omkring Irpin var centrum i Kijevriget og krøniker nævner floden i forbindelse med flere vigtige historiske begivenheder, balndt andet Slaget ved Irpin i 1321, hvor storfyrsten af Litauen, Gediminas, fik kontrol over områderne, der nu udgør det centrale Ukraine.

Under 2. verdenskrig i 1941 etablerede den sovjetiske hær den første linje i forsvaret af Kyiv mod Nazitysklands invasion ved floden Irpin.

Bifloder 

Irpins bifloder over 10 km længde er Lupa, Kudelja, Butja, Rokatj, Unava, Nivka, Gorenka og Bobritsja.

Byer ved Irpin 

 Irpin
 Bilohorodka
 Ljutisch
 Demydow

Referencer

Eksterne henvisninger 

Bifloder til Dnepr
Floder i Zjytomyr oblast
Floder i Kyiv oblast
Frank Allan Rasmussen

Frank Allan Rasmussen (født 1951) er en dansk historiker og museumsleder med speciale i maritim historie, teknologihistorie og industrihistorie. Siden 2006 har han været museumsleder ved Industrimuseet Frederiks Værk.

Han er udlært smed og uddannet cand.phil. i historie fra Københavns Universitet. Fra 1989 var han ansat ved Orlogsmuseet og fra 1991 forskningsrådsstipendiat ved Roskilde Universitetscenter, derefter arkivar ved Rigsarkivet 1995-97. Fra 1998 var han museumsinspektør ved Orlogsmuseet, derefter museumschef ved Medicinsk-Historisk Museum.

Rasmussen har især forsket i teknologihistoriske problemstillinger med hovedvægten på videnskabshistorie og maritim teknologi. Han har desuden været medforfatter til samleværkerne Dansk Søfarts Historie og Dansk Videnskabs Historie. Frank Allan Rasmussen er redaktør af tidsskriftet Fabrik & Bolig samt formand for Dansk Teknologihistorisk Selskab og Selskabet til bevaring af industrimiljøer i Danmark.

Frank Allan Rasmussen er derudover ekspert i norske skovkatte. Han har holdt foredrag m.v om det.

Væsentligste udgivelser 
 Teknologi: Centraladministrationens behandling af teknologisager 1816-1996, Rigsarkivet 1998. 
 Krudt, kugler og kanoner, Alinea 2003 (børnebog). 
 Holmen – fra flåde til folk, København: Gyldendal 2009.

Kilder 
 CV på 1001 fortællinger om Danmark 

Museumsfolk fra Danmark
Faglitterære forfattere fra Danmark
Industrihistorikere fra Danmark
Foreningsformænd fra Danmark
Arkivarer fra Danmark
Børnebogsforfattere fra Danmark
Dansksprogede forfattere fra Danmark
Søfartshistorikere fra Danmark
Videnskabshistorikere fra Danmark
Aksel Nielsen

Aksel eller Axel Nielsen er navnet på flere personer:

 Aksel Nielsen (direktør) (1894-1985) – dansk direktør
 Aksel Nielsen (restauratør) (1898-1968) – dansk restaurator og farmer
 Aksel Nielsen (landmand) (1885-1956) – dansk gårdejer og amtsrådsmedlem
 Axel Nielsen (sagfører) (1872-1931)– dansk sagfører
 Axel Nielsen (1880-1951) – dansk nationaløkonom, dr.polit., professor og rektor (Axel Eduard Hjorth Nielsen)
 Axel Nielsen (grosserer) (1881-1939) – dansk grosserer og konsul
 Axel Nielsen (dommer) (1885-1959) – dansk dommer
 Axel Nielsen (kommunaldirektør) (1889-1981) – dansk kommunaldirektør
 Axel Nielsen (skolemand) (1897-19??) – dansk seminarielektor
 Axel V. Nielsen (1902-1970) – dansk astronom
 Axel E. Nielsen (1904-1975) – dansk skoledirektør
 Axel I. Nielsen (1905-1973) – dansk generalkonsul, direktør
 Axel Nielsen (forfatter) (1910-19??) – dansk forfatter (Axel Alfred Nielsen)
 Axel Nielsen (redaktør) (1911-1977) – dansk redaktør
 Axel Nielsen (skakspiller) (1914-2004) - dansk skaksiller

Se også:
 Jakob Axel Nielsen
 K. Axel Nielsen
 Aksel Sandemose (født Axel Nielsen)